CELEX: 62012TN0176
Language: ro
Date: 2012-04-16 00:00:00
Title: Cauza T-176/12: Acțiune introdusă la 16 aprilie 2012 — Bank Tejarat/Consiliul

16.6.2012   
            
            
               RO
            
            
               Jurnalul Oficial al Uniunii Europene
            
            
               C 174/25
            
         Acțiune introdusă la 16 aprilie 2012 — Bank Tejarat/Consiliul
   (Cauza T-176/12)
   2012/C 174/43
   Limba de procedură: engleza
   
      Părțile
   
   
      Reclamantă: Bank Tejarat (Teheran, Iran) (reprezentanți: S. Zaiwalla, P. Reddy, și F. Zaiwalla, Solicitors, D. Wyatt, QC și R. Blakeley, Barrister)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               anularea punctului 2 din tabelul I.B. din anexa I la Decizia 2012/35/PESC a Consiliului din 23 ianuarie 2012 de modificare a Deciziei 2010/413/PESC privind adoptarea de măsuri restrictive împotriva Iranului (JO L 19, p. 22), în măsura în care o privește pe reclamantă;
            
         
               —
            
            
               anularea punctului 2 din tabelul I.B. din anexa I la Regulamentul de punere în aplicare (UE) nr. 54/2012 al Consiliului din 23 ianuarie 2012 privind punerea în aplicare a Regulamentului (UE) nr. 961/2010 privind măsuri restrictive împotriva Iranului (JO L 19, p. 1), în măsura în care o privește pe reclamantă;
            
         
               —
            
            
               anularea punctului 105 din tabelul B, din anexa I la Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (JO L 88, p. 1), în măsura în care o privește pe reclamantă;
            
         
               —
            
            
               constatarea faptului că articolul 23 alineatul (2) din Regulamentul (UE) nr. 267/2012 al Consiliului nu se aplică reclamantei:
            
         
               —
            
            
               constatarea faptului că anularea punctului 2 din tabelul I.B. din anexa la Decizia 2012/35/PESC a Consiliului și la Regulamentul de punere în aplicare (UE) nr. 54/2012 al Consiliului, precum și a punctului 105 din tabelul Bdin anexa IX la Regulamentul (UE) nr. 267/2012 al Consiliului au efect imediat; și
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv potrivit căruia:
               
                           —
                        
                        
                           criteriile esențiale de desemnare potrivit măsurilor contestate nu sunt îndeplinite în cazul reclamantei deoarece nu există un temei de fapt sau de drept pentru desemnarea sa; Consiliul a săvârșit o eroare vădită de apreciere atunci când a stabilit dacă aceste criterii sunt sau nu sunt îndeplinite; și
                        
                     
                           —
                        
                        
                           Consiliul a desemnat-o pe reclamantă pe baza unor elemente de probă insuficiente pentru a stabili că au fost îndeplinite criteriile și, prin urmare, a săvârșit o (altă) eroare vădită de apreciere, deoarece reclamanta nu îndeplinește niciunul dintre cele cinci criterii de desemnare prevăzute la articolul 23 alineatul (2) din Regulamentul nr. 267/2012 și, Consiliul nu a furnizat nicio dovadă contrară.
                        
                     
         
               2.
            
            
               Al doilea motiv potrivit căruia:
               
                           —
                        
                        
                           desemnarea reclamantei s-a făcut cu încălcarea drepturilor și libertăților sale fundamentale ale reclamantului, inclusiv a dreptului său la desfășurarea unor activități economice și comerciale și la folosirea netulburată a posesiei sale și/sau cu încălcarea principiului proporționalității.
                        
                     
         
               3.
            
            
               Al treilea motiv întemeiat potrivit căruia:
               
                           —
                        
                        
                           în orice caz, Consiliul a încălcat normele fundamentale de procedură având în vedere că: a) nu a informat-o pe reclamantă în mod individual cu privire la desemnarea sa; b) nu a furnizat o motivare suficientă și adecvată, și c) nu a respectat dreptul acesteia la apărare și dreptul său la o protecție jurisdicțională efectivă.